Diari Oficial de la Generalitat Valenciana


Sumari del DOGV 710, del 25-11-1987 (1987/810028)

ORDRE de 5 de novembre de 1987, de la Conselleria d'Indústria, Comerç i Turisme, per la qual es regula la Comissió de Suport a la Comercialització.
---------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/11/05/(2)/dof/vci/html**

### Dades del document

Número de DOGV
:   710

Data del DOGV
:   25-11-1987

Secció del DOGV
:   DISPOSICIONS GENERALS

Número del document
:   1987/810028


Data del document
:   05-11-1987

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 5 de novembre de 1987, de la Conselleria d'Indústria, Comerç i Turisme, per la qual es regula la Comissió de Suport a la Comercialització.  
L'exercici de les competències assignades a aquesta Conselleria en matèria de comerç i de l'activitat comercial es desplega, en alguns dels seus aspectes, a través del procediment de concessió d'ajudes tècniques i financeres destinades a la realització d'activitats d'ordenació i de promoció que contribuesquen a la modernització i racionalització del sector.  
Per aquest motiu, cal la creació d'una Comissió que, entre altres funcions, qualifique les peticions i elabore les corresponents propostes de resolució de concessió de les ajudes, d'acord amb la normativa vigent.  
Pel tot així, i en virtut de les atribucions conferides per l'article 35 de la Llei 5/83, de 30 de desembre, de Govern Valencià, aquesta Conselleria ha disposat:  
Article 1  
1. Es crea la Comissió de Suport a la Comercialització, que serà formada pels membres següents:  
- President: Cap de l'Area d'Ordenació i de Control de l'Activitat Comercial, o persona en qui delegue.  
- Vice-president: Cap de l'Area de Promoció Comercial.  
- Vocals:  
- Cap del Servei Territorial de Comerç d'Alacant.  
- Cap del Servei Territorial de Comerç de Castelló.  
- Cap del Servei Territorial de Comerç de València.  
- Cap del Servei de Programació i Gestió Econòmica.  
- Interventor Delegat de la Intervenció General de la Generalitat Valenciana.  
- Secretari: Cap del Servei de Reforma d?Estructures Comercials.  
2. A les reunions de la Comissió podran ser convocats els diversos responsables de Programa o Tècnics de la Direcció General de Comerç, com a assessors de temes específics inclosos en l'Ordre del dia.  
Article 2  
La citada Comissió tindrà las funcions següents:  
1) Avaluar les sol·licituds presentades per a l?obtenció d'ajudes i de subvencions, d'acord amb la normativa vigent.  
2) Elaborar les propostes de resolució de concessió d'ajudes i de subvencions i elevar-les al Director General de Comerç, per a la seua resolució definitiva.  
3) Proposar al Director General de Comerç, motivadament:  
a) Els sectors i les activitats que han de ser considerats prioritaris per a la concessió d'ajudes i de subvencions.  
b) Les característiques que hauran de reunir les empreses per a obtenir la qualificació de petites i mitjanes.  
e) Els índexs de ponderació que, amb caràcter anual, han de servir de base per a l'avaluació tècnica dels projectes.  
4) Elaborar i elevar al Director General de Comerç, per a cada exercici, propostes concretes d'actuació en matèria de comerç i de l'activitat comercial.  
5) Qualsevol altra funció que li siga encomanada o atribuïda reglamentàriament.  
Article 3  
Per Resolució del Director General de Comerç podran crear-se, en cada província, Comissions Territorials de Suport a la Comercialització, a fi que assumesquen les funcions descrites en els apartats primer i segon de l'article anterior, en relació amb els expedients, la quantia econòmica dels quals es determine.  
Article 4  
La Comissió de Suport a la Comercialització i les Comissions Territorials es regiran pel que estableix el Títol I, Capítol II, de la Llei de Procediment Administratiu, de 17 de juliol de 1958, i la resta de les disposicions concordants.  
DISPOSICIONS FINALS  
Primera  
Queda facultat el Director General de Comerç per dictar totes aquelles Resolucions que calguen per al desplegament del que estableix aquesta Ordre.  
Segona  
Aquesta Ordre entrarà en vigor el dia de la publicació en et Diari Oficial de la Generalitat Valenciana.  
València, 5 de novembre de 1987.  
El Conseller d?Indústria, Comerç i Turisme,  
ANDRES GARCIA RECHE


Còpia Permalink ELI